
Populaţia României este estimată la 19 618 000 locuitori. Registrul Electoral ne spune că sunt 18 987 000 
alegători înscriși. Cu alte cuvinte, aproape toată populația României e matură. OK, o putem înghiţi și pe-asta, 
dar ce ne facem când Institutul de Statistică ne spune că sunt cam 1 milion de tineri sub 18 ani! Asta 
înseamnă că populaţia s-a dat peste cap cu peste 300 000 de oameni. Staţi că n-am terminat! Conform 
acelorași statistici sunt cam 1.5 milioane de români plecaţi în afara Uniunii Europene și 6 milioane de români 
emigrați în interiorul Uniunii Europene. Dacă scădem din cei 23 milioane raportați de Ceauşescu, ne rezultă 
că în România ar mai fi 15.5 milioane de români. Asta dacă n-ar fi murit nimeni de-atunci(că nașterile oricum 
au fost anemice şi n-au acoperit nici pe departe morţii)! În ciuda a ceea ce aţi putea crede, ceea ce urmează 
nu este despre alegeri! Dar e mult mai interesant de-atât. 


Văzând asemenea discrepanțe, te întrebi de ce nu se fac corecţii. Spre exemplu, în cazul României, o 
asemenea corecție ar însemna reducerea numărului de reprezentanţi la nivelul Parlamentului European, 
reducerea fondurilor europene alocate s.a.m.d. O Comisie Europeană aflată în rahat — așa cum e cea actuală 


— ar avea tot interesul să se apuce să taie. Doar că nu se face asta. 


Dacă stai să te uiţi, o situaţie similară vezi la nivelul tuturor țărilor lumii. Se raportează populaţie la greu, dar 
când e vorba să iei datele la puricat îți apar discrepanțe majore. De ce? Culmea, când te apuci să pui întrebări 


care statele au în bazele de date chiar și muștele care bâzâie pe la tomberoane, a clama că nu știi exact ce 
populaţie ai mi se pare o minciună mult prea greu de digerat. 


Doar că, întreaga socoteală pute de la o poștă. Ea însă este întreţinută de niște organisme obscure care 
acționează în numele ONU. Vă puteţi explica modul în care s-a ajuns de la o populaţie estimată la 8 miliarde 
de locuitori? Ni se explică doct, cu grafice, cum am crescut de la 2.5 miliarde în 1950 și până în prezent și, la 


fel de doct, se trag concluziile conform cărora flatulenţele noastre influenţează clima. Numai și numai prostii! 


Să vă dau un exemplu: India. Când e vorba despre populaţia în creștere, de fiecare dată India este servită ca 
model. „Într-adevăr — spun „experții” — poate că în Europa se remarcă un declin demografic, dar uită-te spre 
India!'. Nu e ciudat că exact aceeași frază era servită în anii 90, dar în loc de India ni se spunea China? Acum 
nu se mai spune China deoarece politica unicului copil își face mult prea simţite efectele. Dar oare cifrele 
înaintate pentru India și China sunt reale? Să revenim la India. Făcând o adunare a populaţiei declarate a 
primelor zece mari aglomerări urbane îmi rezultă un total de 100 milioane oameni(puţin peste). Ca să fim mai 
stricţi, vă voi spune că în India sunt 3 mega-orașe, având o populaţie de peste 10 milioane de locuitori, 4 
orașe cu peste 3 milioane de locuitori(altele decât cele 3 mega-orașe), 46 de orașe cu peste 1 milion de 
locuitori și 39 de orașe având până într-un milion de locuitori. În afara acestora, rămân zonele rurale. Doar 
cine n-a fost în India nu știe cum arată zonele lor rurale. În general, de aici se formează o migraţie constantă 
către marile aglomerări urbane. Sunt unele sate în care sunt o mână de oameni. Există, într-adevăr, şi sate cu 
mulți locuitori, doar că nu poţi spune că din acele fragmente se strânge grosul celor 1,4 milioane de indieni 
estimați de ONU. 


În Europa, unde populaţia e în declin, avem o imigrație masivă din Africa. Propaganda spune că Africa e un 
continent mega-populat, ceea ce e fals. Din nou, în afara unor aglomerări urbane, situaţia din Africa e cea pe 
care-o știm dintotdeauna. 


Egiptul, care e dat cu o populaţie de 116 milioane de oameni, are doar 3 orașe cu peste 3 milioane de 
locuitori(Cairo — 20 milioane, Alexandria — 4,5 milioane, Giza 3.6 milioane) şi încă 7 orașe care totalizează 4 
milioane. Unde-s restul, tovarăși? În deșert? 


De fapt ce avem aici? O fraudă în toată regula, în care ni se vinde același subiect fals, anume că suntem prea 
mulți pentru o planetă prea mică. E o retorică pentru proşti. Marile facilități industriale își optimizează producţia 
de mâncare, introducând tot felul de prostii ieftine pentru că, vezi Doamne!, suntem prea mulţi pe planetă. În 
Uniunea Europeană, pe de o parte producţia agricolă este plafonată, justificată de pericolul unor dezechilibre 
care ar putea apărea. De partea cealaltă, mâncarea e din ce în ce mai proastă și din ce în ce mai scumpă 


„pentru că suntem prea mulţi”. Ce rezultă de aici? Toată imaginea distorsionată pe care o vedem. 


De fapt, așa-zisa suprapopulare vine la pachet cu o altă năstrușnicie „calculată de oamenii de știință”(probabil 
de ăia britanici!), conform căreia Terra ar avea o capacitate maximă de a ţinte între 9 și 10 miliarde de oameni. 


Înțelegeţi nemernicia? Cu alte cuvinte, suntem extrem de aproape de a sucomba și, odată cu noi, de a 
scufunda planeta. Pe măsură ce înaintăm cu raționamentul, ajungem să vedem limpede cum se construiesc 


Însă aceasta este o mică parte a unei minciuni mai mari care, la rândul ei, este parte a altei minciuni și mai 
mari s.a.m.d. Și uite-așa, lumea trăiește într-un labirint de minciuni, iar când atragi atenţia asupra vreunei 
fraude îţi și iei replica din partea „deștepților”: „Te-ai trezit tu acum să ne spui «că ceea ce ştie toată lumea» 
şi «ceea ce s-a demonstrat științific» e fals?”. Exact așa prostovanii care înghit gogoșile propagandei ajung 
să-i tragă și pe ceilalţi în groapă. 

